text: Góðu tit øll, ið eru góð við felagið, í morgin verður seinasti heimadystur hetta kappingarárið. Mótstøðuliðið er ÍF, ið nú liggur á 1. plássinum í deildini, eitt pláss, ið okkara menn annars hava sitið á meginpartin av árinum.
text: #000000
text: Vinna vit dystin í morgin, so kunnu fólk aftur gleða seg til fótbólt í bestu mannsdeildini við Stórá. Tveir dystir eru eftir og í løtuni eru vit 4 stig aftanfyri ÍF – tað vil siga, at vit kunnu framvegis vinna deildina.
text: #000001
text: Í hølunum á okkum, 3 stig aftanfyri, eru sandingar úr B71. B71 hevur eisini tveir dystir eftir ímóti júst somu mótstøðuliðum sum TB – ÍF og Undrið. B71 hevur eina málúrtøku, ið er 11 mál verri enn okkara. Tí er næstan nokk við einum javnleiki í morgin – um sandingar so ikki gera ein “EB/Streym”, eins og TB gjørdi á sinni, við at vinna 11:0.
text: #000002
text: Tað mugu vera sera fá, ið hava fylgt við gongdini í felagnum, ið høvdu væntað at TB skuldi liggja so ovalaga tá árið varð av. Kappingin gekk tó strúkandi fram móti summarstøðginum, so strúkandi, at fólk gjørdist “forvænd” og hildu at vit fóru at koma valsandi beint upp í betu deildina aftur.
text: #000003
text: Vit kunnu møta mannsterk upp í morgin. Vit kunnu vísa okkara stuðul til liðið við at vera í TB-troyggju, turriklæði og húgvu. Vit kunnu rópa og stuðla positivt, heldur enn at peika á tað negativa á vøllinum – tað vita spælararnir jú sjálvir frammanundan. Vit kunnu hava vimplar við, vera andlitsmálaði, hava trummur við og so framvegis. Saman kunnu vit gera okkara fyri, at liðið fær júst tað eyka, ið skal til fyri at fáa sigurin í hús.
text: #000005
text: Hagtølini siga, at TB hevur tapt 02 móti ÍF heima og vunnið 5-2 úti í ár. Hagtøl eru floytandi líka mikið í morgin – í morgin snýr tað seg einans um tann dystin, ið er á skránni.
text: #000006
text: Vilja vit síggja Betri-fótbólt í komandi ár, so fara vit øll at fylgja við, við Stórá í morgin!
text: #000007